มีเพศ​สัมพันธ์​ในวันแรกของการมีประจำเดือน ไม่ได้สวมถุงยางและหลั่งใน สามารถซื้อยาคุมฉุกเฉินมาทานได้ไหมค่ะ ในช่วงที่เป็นประจำเดือนอยู่ จะมีผลต่อร่างกายและการตั้งครรภ์ไหม
สวัสดีค่ะ การมีเพศสัมพันธ์ในช่วงมีประจำเดือนมีโอกาสตั้งครรภ์น้อย เพราะมักจะไม่มีไข่ตก ถ้าเป็นเลือดประจำเดือนจริงๆ ไม่มีความจำเป็นต้องใช้ยาคุมฉุกเฉินแต่อย่างไรก็ตามไม่สามารถแน่ใจได้ 100% ว่าเป็นเลือดประจำเดือน ถ้าไม่สบายใจ สามารถซื้อยาคุมฉุกเฉินมาใช้ได้ แต่อาจมีผลทำให้รอบเดือนเกิดความคลาดเคลื่อนออกไป เช่น ทำให้ประจำเดือนในรอบถัดไปมาช้าหรือเร็วขึ้นประมาณ 1-2 สัปดาห์ และจะมีเลือดที่ไหลออกมาหลังจากกินยาคุมฉุกเฉินไปแล้ว 1 สัปดาห์ ซึ่งนั่นก็ไม่ใช่เลือดประจำเดือน หากแต่เป็นผลข้างเคียงจากยาคุมฉุกเฉินค่ะ